تورکیه-‌نین میللی ساوونما ناظیری حولوصی آکار آذربایجانین ساوونما ناظیری ژنرال ذاکیر حسنوولا ایکی اؤلکه آراسیندا حربی امکداش‌لیغی موذاکیره ائدیب‌لر.
کایسئری شهرینده کئچیریلن گؤروشده حربی، حربی-تکنیکی، حربی-تحصیل و دیگر ساحه‌لرده امکداشلیغین اینکیشاف پرسپکتیو‌لری موذاکیره ائدیلیب، بو ایستیقامتده گؤرولن ایشلرین داها دا گئنیشلندیریلمه‌سی‌نین واجیب‌لیگی قئید اولونوب.
ایکی طرف‌لی گؤروشده هر ایکی قارداش اؤلکه‌نین دؤولت باشچی‌لاری‌نین صمیمی موناسیبت‌لری‌نین دیگر ساحه‌لره اولدوغو کیمی حربی امکداش‌لیق ساحه‌سینه ده مثبت تأثیر ائتدیگی خصوصی وورغولانیب.
آذربایجان و تورکیه جمهوریتلری آراسیندا قارشی‌لیق‌لی اینام، اعتیماد و دستکه‌‌یه اساس‌لانان امکداشلیغین بوندان سونرا دا موفقیتله اینکیشاف ائتدیریله‌جگینه و محکمله‌نه‌جگینه امین‌لیک ایفاده اولونوب.
داها سونرا حولوصی آکار گورجوستانین ساوونما ناظیری جوانشر بورچولادزه ایله گؤروشوب.
ناظیرلر آذربایجان-تورکیه-گورجوستان ساوونما ناظیرلرینین اوچ طرف‌لی گؤروشو چرچیوه‌سینده بیر آرایا گلیب‌لر.
